open-index/open-wikipedia-markdown huggingface dataset:
नेपाल में हिन्दी

**नेपाल में हिन्दी** देश के अधिकांश क्षेत्र में स्थानीय नेपाली भाषा की तरह बोली जाती है और बहुसंख्य लोग हिन्दी बोल या समझ सकते है। यही कारण है कि भारत से नेपाल जा रहे लोगों को बोल-चाल में अधिक समस्या नहीं होती है।

## आँकड़े
नेपाल की लगभग 49% जनसंख्या नेपाली का अपनी मातृभाषा के रूप में प्रयोग करती है जबकि 0.47% लोग हिन्दी को अपनी मातृभाषा मानते हैं। परन्तु अधिकांश लोग हिन्दी भाषा को बोल और समझ सकते हैं। इसका एक मुख्य कारण भारतीय टेलिविज़न और सिनेमा की नेपाल में लोकप्रियता है।

## नेपाल में हिन्दी में शपथ-ग्रहण
नेपाल के पूर्व उप-राष्ट्रपति परमानन्द झा ने जुलाई 2008 में अपने पद का शपथ-ग्रहण हिन्दी में लिया था। इसके कारण नेपाल की सड़कों पर पाँच दिनों तक विरोध प्रदर्शन हुए थे और उनके पुतले जलाए गए थे। नेपाल के उच्चतम न्यायालय ने 2009 में फ़ैसला सुनाया कि हिन्दी में शपथ अवैध है। अन्ततः: परमानन्द झा ने नेपाली और अपनी मातृभाषा मैथिली में 7 फ़रवरी 2010 को शपथ लेकर इस विवाद को समाप्त किया।

## हिन्दी को संयुक्त राष्ट्र की आधिकारिक भाषा का दर्जा देने की माँग
परमानन्द झा ने ही जनवरी 2015 में माँग की कि हिन्दी को संयुक्त राष्ट्र की छः आधिकारिक भाषाओं में से एक भाषा का दर्जा मिलना चाहिए।

## नेपाली और हिन्दी भाषाओं की समानताएँ/ असमानताएँ
आम तौर से समझा जाता है कि नेपाली और हिन्दी भाषाएँ समान हैं, परन्तु ऐसा नहीं है। इन भाषाओं में केवल देवनागरी लिपि की समानता है। उदाहरण के लिए यह साधारण बातचीत के वाक्य देखे जा सकते हैं:

## हिन्दी का समर्थन
नेपाल के पूर्व प्रधानमंत्री और साहित्यकार लोकेन्द्र बहादुर चन्द ने कहा कि नेपाल में हिन्दी भाषा को बढ़ावा दिया जाना चाहिए। नेपाल में हिन्दी काफी समय से प्रचलित है। हिन्दी और नेपाली दोनों भाषाओं को समान रूप से प्रोत्साहित करने की जरूरत है।

## इन्हें भी देखें
* नेपाल हिन्दी साहित्य परिषद

## बाहरी कड़ियाँ
*नेपाल में हिन्दी और हिन्दी साहित्य (सूर्यनाथ गोप)

## सन्दर्भ

श्रेणी:विश्व में हिन्दी
अर्ध-अभिक्रिया

किसी रेडॉक्स अभिक्रिया के केवल आक्सीकरण या केवल अपचयन वाली अभिक्रिया को **अर्ध-अभिक्रिया** (half reaction) कहते हैं। यह ध्यान रखने योग्य है कि आक्सीकरण या अपचयन अकेले नहीं होते बल्कि साथ-साथ होते हैं, और इसीलिये इसे 'रेडॉक्स अभिक्रिया' कहते हैं।

## उदाहरण : Zn और Cu का गैलवानिक सेल
thumb|right|300px|गैलवानिक सेल

Consider the Galvanic cell shown in the image to the right: it is constructed with a piece of zinc (Zn) submerged in a solution of zinc sulfate (ZnSO4) and a piece of copper (Cu) submerged in a solution of copper(II) sulfate (CuSO4). The overall reaction is:

:Zn(s) + CuSO4(aq) → ZnSO4(aq) + Cu(s)

At the Zn anode, oxidation takes place (the metal loses electrons). This is represented in the following oxidation half-reaction (note that the electrons are on the products side):

:Zn(s) → Zn2+ + 2e−

At the Cu cathode, reduction takes place (electrons are accepted). This is represented in the following reduction half-reaction (note that the electrons are on the reactants side):

:Cu2+ + 2e− → Cu(s)

श्रेणी:रासायनिक अभिक्रिया
नेशनल प्रोग्राम ऑन टेक्नोलॉजी इनहैंस्ड लर्निंग

**नेशनल प्रोग्राम ऑन टेक्नोलॉजी इनहैंस्ड लर्निंग** (एनपीटेल) भारत सरकार के मानव संसाधन मंत्रालय द्वारा वित्तपोषित एक परियोजना है जो अभियांत्रिकी, विज्ञान, प्रौद्योगिकी, प्रबंधन और मानविकी में वेब और वीडियो कोर्स प्रदान करती है। यह भारतीय प्रौद्योगिकी संस्थान और भारतीय विज्ञान संस्थान द्वारा संयुक्त रूप से विकसित किया गया है।

## इतिहास
एनपीटीईएल की शुरुआत 2003 में सात आईआईटी द्वारा की गई थी। मार्च 2014 से, एनपीटेल ने उन पाठ्यक्रमों को सफलतापूर्वक पूरा करने वालों को प्रमाणपत्र के साथ ऑनलाइन पाठ्यक्रम पेश करना शुरू किया।

## इन्हें भी देखें
* एमआईटी का ओपेनकोर्सवेयर
* कोर्सेरा
* खान अकादमी

श्रेणी:शिक्षा
श्रेणी:शिक्षा आधार
श्रेणी:शिक्षा संस्थाएँ
श्रेणी:भारतीय जालस्थल
श्रेणी:मानव संसाधन मंत्रालय, भारत
चेन्नई गणितीय संस्थान

**चेन्नई गणितीय संस्थान** भारत के चेन्नई शहर में स्थित एक शिक्षण और अनुसन्धान संस्थान है।

श्रेणी:शिक्षण संस्थान
श्रेणी:अनुसंधान संस्थान
श्रेणी:चेन्नई
श्रेणी:चेन्नई में शिक्षा
श्रेणी:शिक्षा आधार
कोर्सेरा

**कोर्सेरा** (अंग्रेज़ी: Coursera) एक वेंचर समर्थित शैक्षिक प्रौद्योगिकी कंपनी है जो बड़े पैमाने पर मुक्त ऑनलाइन कोर्स प्रदान करती है। इसकी स्थापना २०१२ में स्टैनफोर्ड विश्वविद्यालय के कंप्यूटर साइंस प्रोफेसरों एंड्रयू एनए और डैफने कोल्लर ने की थी।

कोर्सेरा विश्वविद्यालयों और अन्य संगठनों के साथ इंजीनियरिंग, डेटा साइंस, मशीन लर्निंग, गणित, व्यवसाय, कंप्यूटर विज्ञान, डिजिटल मार्केटिंग, मानविकी, चिकित्सा, जीव विज्ञान, सामाजिक विज्ञान जैसे विभिन्न विषयों में ऑनलाइन पाठ्यक्रम, प्रमाणपत्र और डिग्री प्रदान करने के लिए काम करता है।

## इतिहास

कंपनी की स्थापना २०१२ में स्टैनफोर्ड यूनिवर्सिटी के कंप्यूटर विज्ञान के प्रोफेसरों एंड्रयू एनए और डैफने कोल्लर द्वारा की गई थी। दोनों २०११ के अंत में पाठ्यक्रमों की पेशकश करने में अपने स्वयं के अनुभवों से प्रेरित थे। स्टैनफोर्ड विश्वविद्यालय, प्रिंसटन विश्वविद्यालय, मिशिगन विश्वविद्यालय और पेन्सिल्वेनिया विश्वविद्यालय - कोर्सेरा के मंच पर अपनी शैक्षिक सामग्री प्रदान करने वाले पहले विश्वविद्यालय थे।

कंपनी के २०० से अधिक भागीदार २९ से अधिक देशों में हैं। यह मुख्य रूप से विश्वविद्यालयों और कॉलेजों के साथ काम करता है।

## महत्वपूर्ण उपलब्धि

* सितंबर २०१३ में, कंपनी ने घोषणा की कि उसने राजस्व में $१ मिलियन कमाए हैं।
* २०१३ में, कंपनी ने शुल्क-आधारित पाठ्यक्रम विकल्पों की अपनी पहली श्रृंखला शुरू की, जिसमें सत्यापित क्रेडेंशियल्स शामिल थे।
* जुलाई २०१६ में, कंपनी ने "कोर्टसेरा फॉर बिजनेस" नामक एक उद्यम उत्पाद लॉन्च किया। वर्तमान में, इसके ग्राहकों में बोस्टन कंसल्टिंग ग्रुप और ऐक्सिस बैंक शामिल हैं।
* जनवरी २०१७ में, कंपनी ने शासन और गैर-लाभकारी संस्थाओं के लिए विशेष समाधान शुरू किया। कोर्सेरा ने संयुक्त राज्य अमेरिका में इंस्टीट्यूट फॉर वेटरन्स एंड मिलिट्री फैमिलीज (आईवीएमएफ) और मिस्र, मंगोलिया, सिंगापुर, मलेशिया, पाकिस्तान और कजाकिस्तान में संस्थाओं के साथ साझेदारी की घोषणा की है।
* मार्च २०१८ में, कोर्सेरा ने विभिन्न डोमेन में स्नातक और मास्टर कार्यक्रमों सहित छह पूरी तरह से ऑनलाइन डिग्री पाठ्यक्रम शुरू किए।

## इन्हें भी देखें
* नेशनल प्रोग्राम ऑन टेक्नोलॉजी इनहैंस्ड लर्निंग
* एमआईटी का ओपेनकोर्सवेयर
* खान अकादमी

श्रेणी:शिक्षा संस्थाएँ
श्रेणी:शिक्षा आधार
श्रेणी:जालस्थल
श्रेणी:अमेरिकी इन्टरनेट कम्पनियाँ
श्रेणी:सूचना प्रौद्योगिकी
स्टेगोसोरस

**स्टेगोसौरस** (Stegosaurus) डायनासोरों का एक वंश था जिनके आज से १५ से १५.५ करोड़ पुराने जीवाश्म (फ़ोसिल) मिले हैं। यह एक भारी और बड़े आकार के शाकाहारी डायनासोर थे जो अपने कवच-वाले शरीर, पीठ पर स्थित खड़े हुए तख़्तों की क़तार और पूँछ पर लगी बड़ी नोकदार कीलों के लिये जाने जाते हैं। स्टेगोसौरों के शरीरों में इन तख़्तों के उद्देश्य को लेकर वैज्ञानिकों में मतभेद है लेकिन कीलों का प्रयोग स्टेगोसौर अपनी रक्षा के लिये करते थे। आज तक लगभग ८० स्टेगोसौरों के जीवाश्म मिल चुके हैं जिन के आधार पर इस वंश की तीन अलग जीववैज्ञानिक जातियाँ ज्ञात हैं।

## इन्हें भी देखें
* डायनासोर

## सन्दर्भ

श्रेणी:डायनासोर
ब्रैकियोसोरस

**ब्रैकियोसोरस** (Brachiosaurus) डायनासोरों की एक जाति थी। यह सौरोपोडा उपगण का सदस्य था जो अपनी बहुत ही लम्बी गर्दन, छोटे सिरों, लम्बी पूँछ और बड़े आकारों के लिये जाने जाते हैं। आधुनिक जिराफ़ों की तरह यह ऊँचे वनस्पतियों को खाने में सक्षम थे, हालांकि जहाँ जिराफ़ ५.७ मीटर (१८.७ फ़ुट) लम्बे होते हैं वहाँ ब्रैकियोसोरस इस से लगभग दुगनी ऊँचाई (९ मीटर या ३० फ़ुट) तक पहुँच जाते थे।

## इन्हें भी देखें
* डायनासोर

## सन्दर्भ

श्रेणी:डायनासोर
ट्राइसेराटोप्स

**ट्राइसेराटोप्स** (Triceratops) डायनासोरों का एक वंश था। यह आज से ६.८ करोड़ वर्ष पहले उत्पन्न हुए और आज से ६.६ करोड़ वर्ष पहले क्रीटेशस-पैलियोजीन विलुप्ति घटना में सभी अन्य डायनासोरों के साथ इनकी भी विलुप्ति हो गई। यूनानी भाषा में 'ट्राइसेराटोप्स' का अर्थ 'तीन सींगों वाला मुख' होता है। अपनी आकृति और सींग-युक्त सिर के कारण यह आधुनिक गेंडे से मिलते-जुलते थे हालांकि इन दोनों का आनुवंशिकी (जेनेटिक) नज़र से कोई निकट सम्बन्ध नहीं था।

## इन्हें भी देखें
* डायनासोर

## सन्दर्भ

श्रेणी:डायनासोर
अर्चना रामासुंदरम

**अर्चना रामासुंदरम** भारत के सशस्त्र सीमा बल की महानिदेशक हैं। वे किसी अर्धसैनिक बल का नेतृत्व करने वाली पहली महिला अधिकारी हैं। इसके पूर्व वे राष्‍ट्रीय अपराध रिकॉर्ड ब्‍यूरो की निदेशक थीं।

## प्रारंभिक जीवन
अर्चना रामासुंदरम के पिता निवासी कामता प्रसाद मिश्र उत्तर प्रदेश में बलिया जनपद के मूल निवासी हैं, जो राजस्थान न्यायिक सेवा में जज थे। कामता प्रसाद मिश्र का जन्म बलिया जनपद के नरही थानान्तर्गत कोट मझरिया गांव में हुआ था। अर्चना की शिक्षा-दीक्षा राजस्थान में ही हुई। राजस्थान विश्वविद्यालय से अर्थशास्त्र में एम.ए। करने के बाद उन्होंने कुछ समय तक बतौर प्रवक्ता राजस्थान विश्वविद्यालय में अपनी सेवाएं दीं। जिसके बाद सन् 1980 में भारतीय पुलिस सेवा (आईपीएस) में उनका चयन हो गया। अखिल भारतीय स्तर पर उनको 16वां रैंक मिला। अर्चना रामासुंदरम् तमिलनाडु कैडर की आईपीएस हैं जबकि उनके पति **एस। रामासुंदरम्** तमिलनाडु कैडर में बतौर **आईएएस** अधिकारी अपनी सेवाएं देने के बाद सेवानिवृत हो चुके हैं।
## इन्हें भी देखे
*रश्मि शुक्ला

## सन्दर्भ

श्रेणी:सशस्त्र सीमा बल के महानिदेशक
के. के. शर्मा

**के॰ के॰ शर्मा** भारत के सीमा सुरक्षा बल के महानिदेशक हैं। इसके पूर्व वे सीमा सुरक्षा बल में अतिरिक्त महानिदेशक के पद पर कार्यरत थे। 
## सन्दर्भ

श्रेणी:सीमा सुरक्षा बल के महानिदेशक
श्रेणी:भारतीय पुलिस अधिकारी
के. दुर्गा प्रसाद

**के॰ दुर्गा प्रसाद** भारत के केंद्रीय रिज़र्व पुलिस बल के महानिदेशक हैं। इसके पूर्व वे केंद्रीय रिजर्व पुलिस बल में अतिरिक्त महानिदेशक के पद पर कार्यरत थे। वे वर्ष 1981 बैच के तेलंगाना कैडर के आईपीएस अधिकारी हैं। 
## सन्दर्भ

श्रेणी:केंद्रीय रिज़र्व पुलिस बल के महानिदेशक
२०१६ सेलिब्रिटी क्रिकेट लीग

**२०१६ सेलिब्रिटी क्रिकेट लीग** सेलिब्रिटी क्रिकेट लीग का छठवां संस्करण है जिनकी अभी खेलने की तारीख तय नहीं हुई है। यह *सीसीएल ६* के नाम से भी जाना जाता है।  इसकी शुरुआत भारत में सन २०११ में हुई थी। इसमें आठ अलग - अलग फ़िल्म उद्योग के अभिनेताओं की टीमें हिस्सा ले रही है। 

## सन्दर्भ
तिरुमला

**तिरुमला** भारत के राज्य आंध्र प्रदेश के तिरुपति जिले का एक शहर है, जो तिरूपती रूरल मंडल और तिरुपती रेवेन्यू क्षेत्र में आता है। इस पहाडी शहर में तिरुमला वेंकटेश्वर बाालााजी मन्दिर है, जो श्री वेंकटेश्वरा विष्णु का मन्दिर है।
left|thumb|तिरूमला पहाडियों पर प्रकृतिसिद्ध शिला तोरण।

## पद व्युत्पत्ती
तिरुमला दो शब्दें से बना है। तिरु और मला। तिरु का अर्थ श्री या पवित्र या लक्ष्मी  हैं, और मला का अर्थ मलय, पहाड या पर्वत के हैं। अर्थात तिरुमला का अर्थ, श्री पर्वत, पवित्र पर्वत या लक्ष्मी पर्वत के हैं।
thumb|Lord Venkateswara on Gaja Vahanam

## यह भी देखें
* तिरुपति वेन्कटेशवर मन्दिर
* तिरुमला तिरुपती देवस्थानम 
* तिरुपती में मन्दिर

## संदर्भ

## बाहरी कडियां

श्रेणी:तिरुपति
श्रेणी:आन्ध्र प्रदेश के पर्वत
गुजरात लॉयन्स

**गुजरात लॉयन्स** एक क्रिकेट फ्रेंचाइज है जो राजकोट, गुजरात पर आधारित है और केवल २ संस्करणों के लिए इसे इंडियन प्रीमियर लीग में चयनित किया गया था। २०१६ इंडियन प्रीमियर लीग संस्करण में दो टीमों पर २ सालों के लिए प्रतिबंधित किया गया था इसके बदले दो नई टीमें खेलेंगी। जिसमें **गुजरात लॉयन्स** एक है। टीम का नेतृत्व भारतीय क्रिकेट टीम के सुरेश रैना ने किया था। 

## सन्दर्भ

श्रेणी:इंडियन प्रीमियर लीग की क्रिकेट टीमें
शिवकोटि

**शिवकोटि** को स्वामी समन्तभद्राचार्य (समय लगभग १२०-१८५ ई.) का राजवंशी शिष्य बताया है जिन्होंने अपने गुरु की सलाह से अपने भाई शिवायन के साथ सन्यास लेकर मुनि दीक्षा ले ली थी। जिन्होंने आचार्य उमास्वामी के ‘तत्त्वार्थसूत्र’ पर ‘रत्नमाला’ नामक टीका रची थी।

यह भी कहा जाता है कि वह उन ‘शिवकोटि’ आचार्य से भिन्न है जिसने अपने पुत्र श्री कण्ठ के पक्ष में राजसिंहासन का परित्याग किया था वह ‘शिवकोटि’ जैन धर्म के प्रति अनुराग रखने वाले कदम्बवंशी द्वितीय शासक शिवस्कन्धश्री है ,

श्रेणी:जैन आचार्य
न्यूजीलैंड क्रिकेट टीम का भारत दौरा २०१६–१७

भारतीय क्रिकेट टीम तथा न्यूज़ीलैंड क्रिकेट टीम के बीच अक्टूबर २०१६-१७ में क्रिकेट श्रृंखला भारत में खेली जाएगी। इसमें ५ वनडे तथा ३ टेस्ट मैच खेले जाएंगे।  खेले गए टेस्ट मैचों में भारतीय क्रिकेट टीम ने न्यूजीलैंड को ३-० से श्रृंखला पर कब्जा किया। टेस्ट श्रृंखला में भारत के चेतेश्वर पुजारा ने सबसे अधिक ३७३ रन बनाए जबकि रविचंद्रन अश्विन ने २७ विकेट लिए और उन्हें *मैन ऑफ़ द सीरीज* घोषित किया गया।

५ वनडे मैचों की श्रृंखला में भारतीय क्रिकेट टीम ने न्यूजीलैंड क्रिकेट टीम को ३-२ से हराया। श्रृंखला का अंतिम मैच विशाखापत्तनम में खेला गया जिसमें भारत ने दीपावली पर ऐतिहासिक जीत दर्ज की ,अंतिम मैच १९० रनों से जीता।

## खिलाड़ी

* चोटिल होने की वजह से टिम साउथी की जगह मैट हेनरी खेलेंगे ।

## दौरे के मैच
### टेस्ट श्रृंखला

### पहला मैच

### दूसरा टेस्ट

### तीसरा टेस्ट

## वनडे श्रृंखला

### पहला मैच

### दूसरा वनडे

### तीसरा मैच

### चौथा मैच

### पांचवा वनडे

## सन्दर्भ

श्रेणी:2016
श्रेणी:न्यूज़ीलैंड क्रिकेट टीम के भारत दौरे
ऊष्मा रोधन

thumb|250px|right|ठण्ड से बचने के लिये (अर्थात, ऊष्मा रोधकता को बढ़ाने के लिये) जन्तु अपने रोंओं या परों को कड़ा (सीधा) कर लेते हैं।
दो वस्तुओं के बीच में ऊष्मा के प्रवाह में अवरोध को **ऊष्मा अवरोधन** (Thermal insulation) कहते हैं। ऊष्मा के रोधन के लिये विशेष रूप से अभिकल्पित प्रक्रमों, विशेष आकर तथा उपयुक्त पदार्थों का चुनाव बहुत जरूरी है।

दो अलग-अलग ताप वाली वस्तुओं के सीधे सम्पर्क में आने पर उनके बीच ऊष्मा का अन्तरण अवश्य होगा। किन्तु इन दोनों वस्तुओं के बीच ऊष्मारोधी पदार्थ प्रविष्ट करा देने से ऊष्मा का प्रवाह पहले से कम होगा। कितना कम होगा यह इस बात पर निर्भर करता है कि ऊष्मारोधी पदार्थ की मोटाई कितनी है, उसकी ऊष्मा चालकता कितनी कम है आदि। इसी प्रकार विकिरण द्वारा ऊष्मा के प्रवाह को कम करने के लिये कुछ अन्य तरीके अपनाए जाते हैं।

किसी पदार्थ की ऊष्मा चालकता जितनी कम होती है, वह उतना ही अच्छा ऊष्मारोधी होता है। ऊष्मा इंजीनियरी के क्षेत्र में ऊष्मारोधी पदार्थ के अन्य गुण हैं, घनत्व तथा विशिष्ट ऊष्मा। 

## प्रमुख ऊष्मारोधी पदार्थ
* तन्तु काँच (फाइबर ग्लास)
* खनिज ऊर्ण (मिनरल वुल)
* सेलुलोज
* पॉलीयूरेथीन फोम
* पॉलीयूरेथीन ई पी एस

## इन्हें भी देखें
* ऊष्मा
* ऊष्मा अन्तरण (हीट ट्रान्सफर)
* ऊष्मा चालकता
* विद्युतरोधी (एलेक्ट्रिकल इन्सुलेटर)

## सन्दर्भ

श्रेणी:तापावरोधन
श्रेणी:ऊष्मा संचार
*
जलपोशाक

**जलपोशाक** (wetsuit) जलक्रीड़ाओं में प्रयोग होने वाले ऐसे वस्त्रों को कहते हैं जो जल में तापावरोधन, ख़रोंचों से रक्षा और कुछ हद तक उत्प्लावन के लिये प्रगोग किया जाता है। यह अक्सर निओप्रीन के बने होते हैं। जलपोशाक पहनने पर यह त्वचा और पोशाक के बीच एक हवा के बुलबुलों की पतली-सी तह रोक लेती है जिससे शरीर की ऊष्मा अंदर ही सुरक्षित रहती है। ग़ोताख़ोरी, लहरबाज़ी (सर्फ़िंग) और अन्य जल के खेलों यह बहुत इस्तेमाल होती हैं।

## इन्हें भी देखें
* तापावरोधन
* ग़ोताख़ोरी
* लहरबाज़ी

## सन्दर्भ

श्रेणी:जलक्रीड़ा उपकरण
श्रेणी:खेलवस्त्र
ज्ञान द्योतन

**ज्ञान द्योतन** (Knowledge representation या KR) संगणकी (कम्प्यूटर विज्ञान) की कृत्रिम बुद्धि क्षेत्र की एक शाखा है जिसमें ज्ञान को भिन्न प्रकार से संगणकों में व्यक्त करने का अध्ययन किया जाता है ताकि उसका प्रयोग कठिन कार्यों में किया जा सके। उदाहरण के लिये चिकित्सा-सम्बन्धी जानकारी को संगणकों में व्यक्त व प्रयोग करने के कई प्रयास हुये हैं ताकि लक्षणों के बारे में पूछकर किसी व्यक्ति के रोग का बिना चिकित्सक के अकेले संगणक द्वारा ही पता लगाया जा सके। ज्ञान द्योतन में तर्कशास्त्र के सिद्धांतों का बहुत प्रयोग किया जाता है।

## इन्हें भी देखें
* कृत्रिम बुद्धि
* तर्कशास्त्र

## सन्दर्भ


श्रेणी:ज्ञान द्योतन
श्रेणी:कृत्रिम बुद्धिमत्ता
श्रेणी:तर्कशास्त्र
निर्देश व नियंत्रण

**निर्देश व नियंत्रण** (command and control या C2) किसी सैन्य व्यवस्था में एक ऊपर के अधिकारी या आधिकारिक समिति द्वारा अपने नीचे के बल, युद्ध-सामग्री और सैनिकों से सम्पर्क रखना, उन पर नियंत्रण रखना और उनकों सैन्य संगठन के ध्येयों को पूरा करने के लिये प्रयोग कर पाने की क्षमता और तंत्र प्रणाली को कहते हैं।

## इन्हें भी देखें
* सेना

## सन्दर्भ


श्रेणी:निर्देश व नियंत्रण
श्रेणी:सैन्य पारिभाषिकी
सेवरही

**सेवरही** या **तमकुही रोड** भारत के उत्तर प्रदेश राज्य के कुशीनगर ज़िले में स्थित एक नगर है। यह सेवरही नामक प्रशासनिक ब्लॉक का मुख्यालय भी है। यहाँ तमकुही रोड रेलवे स्टेशन स्थित है।

## विवरण
यह कस्बा गोरखपुर से पड़रौना होते हुए बिहार में थावे और सीवान जाने वाले रेलमार्ग पर एक स्टेशन है। यह गंडक नदी, जिसे स्थानीय तौर पर 'नारायणी' के नाम से जाना जाता है, की सहायिका बाँसी नदी के तीर पर स्थित है। 

पुराने समय में यह एक राजघराना था जिसे 'तमकुही राज' के नाम से जाना जाता था।  तमकुही रोड, जिला मुख्यालय पडरौना से लगभग 35 किलोमीटर कि दूरी पर स्थित है और यहाँ का पिनकोड 274406 है। शहर का नाम सेवरही है जबकि रेलवे स्टेशन का नाम तमकुही रोड है । जब रेलवे लाईन का कार्य चल रहा था तब सेवरही राजा तमकुही राज के अधीन था, लेकिन कोई ट्रेन तमकुही राज जाने के लिए ना होने के कारण स्टेशन का नाम राजघराने के कहने पर तमकुही रोड रख दिया गया , जिससे राजा दरबार तमकुही राज जाने वाले रेलवे यात्री यहीं उतरकर जा सकें। 

## जनसंख्या
वर्ष 2011 के जनगणना आंकड़ों के अनुसार, तमकुही रोड अथवा सेवरही की कुल जनसँख्या 27086 थी।

## सुविधाएँ
यह कस्बा, जिला मुख्यालय से सडक और रेलमार्ग द्वारा जुड़ा हुआ है। यहाँ बहुत पुरानी एक चीनी मिल भी है। आर्थिक क्रियाकलापों से सम्बंधित सुविधाओं के रूप में यहाँ पंजाब नैशनल बैंक, एच एफ डी सी, बैंक ऑफ इंडिया, एस बी आई, केन्द्रीय बैंक ऑफ इंडिया की शाखाएँ हैं।

## इन्हें भी देखें
* कुशीनगर ज़िला

## सन्दर्भ

श्रेणी:उत्तर प्रदेश के नगर
श्रेणी:कुशीनगर ज़िला
श्रेणी:कुशीनगर ज़िले के नगर
निकाह (धारावाहिक)

**निकाह** पाकिस्तानी उर्दू धारावाहिक है, जिसका प्रसारण 4 जनवरी 2015 से 14 जून 2015 तक कुल 23 दिन हुआ। इसका निर्देशन अहमद भट्टी ने और लेखन का कार्य नासिर हुसैन ने किया है।

## पटकथा
यह कहानी आएशा और रोहैल के मध्य ही घूमती रहती है। वह दोनों बचपन में एक दूसरे के काफी करीब रहते हैं। रोहैल का यह सपना रहता है कि वह बाहर जाकर अपनी बाकी की पढ़ाई करे। उसका सपना सच भी हो जाता है। वहीं समय के साथ उसके पसंद में भी बदलाव आ जाता है। उसकी मुलाक़ात वहाँ जहरा से होती है वह उसे पसंद करने लगता है और शादी भी कर लेता है। लेकिन वह अपने परिवार को नहीं बताता क्योंकि उसे यह डर लगता है कि कहीं उसका परिवार उसे अपनाने से इन्कार न कर दे।

## कलाकार
* जुनैद खान - रोहैल
* सोनिया हुसैन
* सनम चौधरी
* टीपू शाह
* शहरेयार जाइदी
* सबा फैजल
* सीमि पाशा

## सन्दर्भ

## बाहरी कड़ियाँ

श्रेणी:टेलिविजन धारावाहिक
वीर रस

जब किसी रचना या वाक्य आदि से वीरता जैसे स्थायी भाव की अनुभूति होती है, तो उसे **वीर रस** कहा जाता है। युद्ध अथवा किसी कार्य को करने के लिए  ह्रदय में जो उत्साह का भाव जागृत होता है उसे वीर रस कहते है। आचार्य रामचंद्र शुक्ल वीर रस को चारणों की पारिवारिक सम्पत्ति मानते थे।

: *बुन्देलों हरबोलो के मुह हमने सुनी कहानी थी।
: *खूब लड़ी मरदानी वह तो झाँसी वाली रानी थी॥ 

इसी तरह, यह युद्ध का वर्णन भी वीर रस का द्योतक है-
: *"बातन बातन बतबढ़ होइगै, औ बातन माँ बाढ़ी रार, 
: *दुनहू दल मा हल्ला होइगा दुनहू खैंच लई तलवार। 
: *पैदल के संग पैदल भिरिगे औ असवारन ते असवार, 
: *खट-खट खट-खट टेगा बोलै, बोलै छपक-छपक तरवार॥

## हिन्दी साहित्य में वीर रस
# झाँसी की रानी (सुभद्रा कुमारी चौहान)
# वीरों का कैसा हो वसन्त (सुभद्रा कुमारी चौहान)
# राणा प्रताप की तलवार (श्यामनारायण पाण्डेय)
# गंगा की विदाई (माखनलाल चतुर्वेदी)
# सह जाओ आघात प्राण (त्रिलोचन)
# निर्भय (सुब्रह्मण्यम भारती)
# कर्मवीर (अयोध्यासिंह उपाध्याय 'हरिऔध')
# तेरे ही भुजान पर भूतल को भार (भूषण)
# इन्द्र जिमि जम्भ पर (भूषण)
# सुभाषचन्द्र (गयाप्रसाद शुक्ल 'सनेही')
# उठो धरा के अमर सपूतो (द्वारिका प्रसाद माहेश्वरी)
# कलम आज उनकी जय बोल (रामधारी सिंह 'दिनकर')

आदि।

## सन्दर्भ

## बाहरी कड़ियाँ
वीर रस की परिभाषा, भेद और उदाहरण

श्रेणी:काव्य शास्त्र
श्रेणी:रस
श्रेणी:हिन्दी साहित्य
स्‍लॉथ

**स्‍लॉथ** (Sloth) दक्षिण व मध्य अमेरिका में पाया जाने वाला मध्यम आकार का एक शाकाहारी स्तनधारी प्राणी है। यह धीमी गति से हिलने के लिये प्रसिद्ध है और लोक-कल्पना में इसे एक बहुत आलसी जानवर समझा जाता है। स्‍लॉथ की छह जातियाँ हैं जो दो जीववैज्ञानिक कुलों में विभाजित हैं: दो-ऊँगली वाले मेगालोनिकिडाए (Megalonychidae) और तीन-ऊँगली वाले ब्रैडिपोडिडाए (Bradypodidae)। आधुनिक स्‍लॉथ जंगल के वृक्षों में ही रहते हैं हालांकि अतीत में इनकी समुद्र में तैर सकने वाली जलीय और हाथी-जैसे बड़े आकार की धरती पर घूमने वाली जातियाँ भी थीं जो हज़ारों या लाखों वर्ष पूर्व विलुप्त हो चुकी हैं।

स्‍लॉथ पिलोसा (Pilosa) नामक जीववैज्ञानिक गण में शामिल हैं जिसमें चींटीख़ोर (anteaters) भी आते हैं, यानि स्‍लॉथों और चींटीख़ोरों का आनुवंशिक (जेनेटिक) सम्बन्ध है।

## चित्रदीर्घा

Two-toed sloth Costa Rica - cropped.jpg|कोस्टा रीका में दो-ऊँगलीय स्‍लॉथ
Choloepus didactylus 2 - Buffalo Zoo.jpg|एक अन्य दो-ऊँगलीय स्‍लॉथ
Megatherium americanum Skeleton NHM.JPG|मेगाथेरियम, एक विलुप्त स्‍लॉथ जो सिर-से-पूँछ तक ६ मीटर (२० फ़ुट) बड़ा था
471 Faultier.JPG|लटका हुआ दो-ऊँगलीय स्‍लॉथ


## इन्हें भी देखें
* चींटीख़ोर
* स्तनधारी

## सन्दर्भ

श्रेणी:स्‍लॉथ
श्रेणी:पिलोसा
चींटीख़ोर

**चींटीख़ोर** उपगण **कृमिजिह्वा** की चार उपस्थित प्रजातियों हेतु एक सामान्य नाम है जो दक्षिण व मध्य अमेरिका में पाया जाने वाला एक स्तनधारी प्राणी है जो अपने विचित्र मुख-आकार, थूथन और अपनी पतली व लम्बी जीभ से केवल चींटी, दीमक और अन्य छोटे कीट खाने के लिये प्रसिद्ध है। चींटीख़ोरों की चार जातियाँ पाई जाती हैं: सिर-से-पुच्छ तक १.८ मीटर लम्बा विशाल चींटीखोर, केवल ३५ सेमी लम्बा रेशमी चींटीखोर, १.२ मी लम्बा उत्तरी तामान्दुआ और लगभग उतना ही लम्बा दक्षिणी तामान्दुआ।

चींटीख़ोर पिलोसा नामक जीववैज्ञानिक गण में शामिल हैं जिसमें स्‍लॉथ भी आते हैं, यानि स्‍लॉथों और चींटीख़ोरों का आनुवंशिक सम्बन्ध है।

## चित्रदीर्घा

DirkvdM tamandua.jpg|उत्तरी तामान्दुआ
Two-toed anteater balanced on a stick.jpg|रेशमी चींटीख़ोर, जो एक फ़ुट से ज़रा बड़ा ही होता है
Lesser Anteater.jpg|दक्षिणी तामान्दुआ
Myrmecophaga tridactyla - Phoenix Zoo.jpg|विशाल चींटीख़ोर


## इन्हें भी देखें
* विशाल चींटीखोर
* उत्तरी तामान्दुआ, दक्षिणी तामान्दुआ
* रेशमी चींटीख़ोर
* स्‍लॉथ
* स्तनधारी

## सन्दर्भ

श्रेणी:चींटीख़ोर
श्रेणी:पिलोसा
श्रेणी:चींटीभक्षी स्तनधारी
उत्तरी तामान्दुआ

**उत्तरी तामान्दुआ** (Northern tamandua) चींटीख़ोर के तामान्दुआ वंश की एक मध्यम आकार की जाति है जो दक्षिणी मेक्सिको, मध्य अमेरिका और दक्षिणी अमेरिका के ऐन्डीज़ पर्वतों के उत्तरतम भागों में पाई जाती है। यह चींटीख़ोर सिर-से-पूँछ तक औसतन १.२ मीटर (३ फ़ुट ११ इंच) लम्बा होता है। इसके शरीर पर विशेष काली-सफ़ेद रंगत होती है जिस से यह अपने निकट-सम्बन्धी दक्षिणी तामान्दुआ से आसानी से अलग बताया जा सकता है।

## इन्हें भी देखें
* दक्षिणी तामान्दुआ
* चींटीखोर
* विशाल चींटीखोर
* स्‍लॉथ

## सन्दर्भ

श्रेणी:चींटीख़ोर
श्रेणी:पिलोसा
श्रेणी:चींटीभक्षी स्तनधारी
दक्षिणी तामान्दुआ

**दक्षिणी तामान्दुआ** (Southern tamandua) चींटीख़ोर के तामान्दुआ वंश की एक मध्यम आकार की जाति है जो दक्षिण अमेरिका में पाया जाता है। यह चींटीख़ोर सिर-से-पूँछ तक औसतन १.२ मीटर (३ फ़ुट ११ इंच) लम्बा होता है। यह चींटी, दीमक और मक्खी जैसे छोटे कीट खाता है और आमतौर पर रात में सक्रीय रहता है, हालांकि कभी-कभी दिन में भी देखा जा सकता है। इसके आगे के पंजे मज़बूत होते हैं और इनसे यह कीटों के छत्ते तोड़ने और परभक्षियों से अपनी रक्षा करने में सक्षम है। यह उत्तरी तामान्दुए का निकट-सम्बन्धी है लेकिन उस से अपनी अलग रंगत के कारण आसानी से अलग बताया जा सकता है।

## इन्हें भी देखें
* उत्तरी तामान्दुआ
* चींटीखोर
* विशाल चींटीखोर
* स्‍लॉथ

## सन्दर्भ

श्रेणी:चींटीख़ोर
श्रेणी:पिलोसा
श्रेणी:चींटीभक्षी स्तनधारी
जम्बूस्वामी

अंगूठाकार|जम्बूस्वामी जी की प्रतिमा, मथुरा चौरासी

**जम्बूस्वामी** जैन धर्म के अंतिम केवली थे। इनका जन्म राजागृही में 542 ई.पूर्व हुआ था, इनके पिता का नाम 'रिषभदत्त' एवं माता 'धारिनीदेवी' थी
जिन्होंने सुधर्मास्वामी के निर्वाण के पश्चात ३९ बर्षो तक जैन धर्म की आचार्य परम्परा का निर्वाह किया और अन्त में मथुरा चौरासी से निर्वाण प्राप्त किया।

अंगूठाकार|अंतिम केवली जम्बूस्वामी जी के चरण चिन्ह

## सन्दर्भ सूची
सुधर्मास्वामी

**आचार्य सुधर्मास्वामी** भगवान महावीर के पांचवे गणधर थे वर्तमान में सभी जैन आचार्य व साधू उनके नियमों का समान रूप से पालन करते हैं। इनका जन्म ६०७ ईसा पूर्व हुआ था तथा इन्हें ५१५ ईसा पूर्व में केवलज्ञान प्राप्त हुआ एवं ५०७ ईसा पूर्व में १०० वर्ष की आयु में इनका निर्वाण हुआ।
जिन्होंने गौतम गणधर के निर्वाण के पश्चात बारह बर्षो तक जैन धर्म की आचार्य परम्परा का निर्वाह किया।

श्रेणी:गणधर
श्रेणी:607 में जन्में लोग
श्रेणी:निधन वर्ष अनुपलब्ध
श्रेणी:जैन आचार्य
भागफल

right|thumb|250px|'''20 ÷ 4 = 5''' का चित्रात्मक निरूपण, जिसमें 5 भागफल है।
**भागफल** वह संख्या है, जो किसी संख्या को किसी अन्य संख्या से भाग करने पर प्राप्त होती है। उदाहरण के लिए दायें ओर के चित्र अनुसार 20 फल दिये गए हैं। यदि उन सभी फलों को चार लोगों में बराबर बाँटना है तो उसके लिए हमें 20 का 4 से भाग करना होगा। जिसके परिणाम स्वरूप हर व्यक्ति को 5 फल देकर हम 20 फलों को सभी चार लोगों में बराबर बाँट सकते हैं।

## उदाहरण
12/3=4, अतएव इस समीकरण का भागफल है 4।

## सन्दर्भ

## बाहरी कड़ियाँ

श्रेणी:गणित
वृक्ष विचरण

**वृक्ष विचरण** (arboreal locomotion) जानवरों के वृक्षों पर चढ़ने या चढ़कर वृक्ष-से-वृक्ष घूमने को कहते हैं। कई प्राणी पेड़ों पर आहार प्राप्त करने या छुपाने, वन-फ़र्श पर घूम रहे परभक्षियों से बचने, ऊँचाई से वन के बड़े क्षेत्र पर ग्रास या परभक्षियों पर दृष्टि डालने या प्रजनन में अपनी संतान अथवा अंडों को सुरक्षित रखने के लिये चढ़ जाते हैं। कुछ जानवर अपना पूरा या अधिकांश जीवन ही पेड़ों पर व्यतीत करने वाले **वृक्षवासी** होते हैं।

## इन्हें भी देखें

## सन्दर्भ

श्रेणी:वृक्ष विचरण
श्रेणी:पर्यावास
श्रेणी:वृक्ष
थूथन

**थूथन** (snout) किसी जानवर के मूँह का आगे निकला हुआ हिस्सा होता है। यह अक्सर कुछ हद तक नोकीला होता है, मसलन घोड़ा, कुत्ता, भेड़िया, चींटीख़ोर, इत्यादि के उभरे हुए नोकीले-से थूथन होते हैं। आमतौर पर किसी थूथन-वाले प्राणी की श्वास लेने वाली नासिकाएँ थूथन के अंत में होती हैं।

## इन्हें भी देखें
* कुत्ता

## सन्दर्भ

श्रेणी:शारीरिकी
श्रेणी:प्राणी शारीरिकी
उर्वशी रौतेला

**उर्वशी रौतेला** (जन्म २५ फ़रवरी १९९४) एक भारतीय फ़िल्म अभिनेत्री तथा मॉडल हैं।  इन्होंने अपने बॉलीवुड फ़िल्म कैरियर की शुरुआत अनिल शर्मा की एक्शन - रोमांच फ़िल्म सिंह साब द ग्रेट से की थी। इन्होंने २०१२ में *आई एम सी - मिस इंडिया* में विजेता बनी थी।  ये २०१६ की  सनम रे फ़िल्म में नज़र आएंगी।  2020 में, उन्होंने अजय लोहान द्वारा निर्देशित और श्रेयांस महेंद्र धारीवाल द्वारा निर्देशित कॉमेडी-ड्रामा वर्जिन भानुप्रिया में अभिनय किया। COVID-19 महामारी के कारण फिल्म को ZEE5 के माध्यम से रिलीज़ किया गया था।

## प्रारंभिक जीवन और शिक्षा
रौतेला का जन्म हरिद्वार में २५ फरवरी १९९४ को मीरा रौतेला और मनवर सिंह रौतेला के यहाँ एक राजपूत परिवार में हुआ था।

उनका गृहनगर कोटद्वार है। रौतेला गार्गी कॉलेज, दिल्ली विश्वविद्यालय की पूर्व छात्रा हैं।

## फिल्मोग्राफी

## इन्हें भी देखें
* ज़रीन खान
* सुरवीन चावला
* इहाना ढिल्लों
* पाउली दाम

## सन्दर्भ

## बाहरी कड़ियाँ
*

श्रेणी:जीवित लोग
श्रेणी:1994 में जन्मे लोग
श्रेणी:भारतीय अभिनेत्री
श्रेणी:हिन्दी अभिनेत्री
श्रेणी:उत्तराखण्ड के लोग
श्रेणी:मॉडल
Very cute
टेन्टेकल

जन्तु विज्ञान में, **स्पर्शक** एक लचीला, चलनशील और लम्बी उपांग है जो पशुओं की कुछ प्रजातियों में मौजूद है, उनमें से अधिकांश अकशेरुकीय हैं। पशु शारीरिकी में, स्पर्शक सामान्यतः एक या एकाधिक जोड़े में होते हैं। शारीरिक रूप से, जानवरों के स्पर्शक मुख्य रूप से पेशीय जलोपकरण की तरह कार्य करते हैं। अधिकांश प्रकार के स्पर्शकों का उपयोग ग्रहण और भोजन के लिए किया जाता है। कई ज्ञानेन्द्रिय हैं, स्पर्श, दृष्टि, या विशेष खाद्य पदार्थों या संकटों की गन्ध या स्वाद के लिए विभिन्न रूप से ग्रहणशील हैं। इस तरह के स्पर्शकों के उदाहरण विभिन्न प्रकार के घोंघे की आंखों के डण्ठल हैं। कुछ प्रकार के स्पर्शकों में संवेदी और प्रचालन दोनों प्रकार के कार्य होते हैं।

## इन्हें भी देखें
* उपांग

## सन्दर्भ

श्रेणी:प्राणी शारीरिकी
अनीसा मखलौफ

**अनीसा अहमद मखलौफ** (1930 - 6 फ़रवरी 2016) के पूर्व सीरिया के राष्ट्रपति हाफ़िज़ अल-असद  की पत्नी और मौजूदा राष्ट्रपति बशर अल-असद की मां है। उसके पिता के परिवार (अल Makhlouf) Latakia प्रांत से (पुरस - गार्डन बाशा)। एक भी भाई के लिए अनीसा मोहम्मद मखलौफ, एक एकल और एक बहन फातिमा मखलौफ वह 1950 में हाफ़िज़ अल-असद से शादी कर ली विपक्षी उसके पिता, अल मखलौफ, सीरिया और सामाजिक नेशनलिस्ट पार्टी की संबद्धता की वजह से शादी करने से असद अंतर्गत आता है, जबकि बाथ अरब सोशलिस्ट पार्टी के बावजूद.

## उसकी मौत
वह संयुक्त अरब अमीरात में दुबई में रोग के साथ एक लंबे संघर्ष के बाद 6 फ़रवरी 2016 में मृत्यु हो गई, कि उसके शरीर दमिश्क के लिए स्थानांतरित किया गया है।

श्रेणी:1930 में जन्मे लोग
श्रेणी:२०१६ में निधन
श्रेणी:सीरिया
मन्दना करीमी

**मनिज़ेह करीमी** (अंग्रेजी :**Manizhe Karimi**) (जो अभी **मंदना करीमी** के नाम से जानी जाती है। ) एक ईरानी फ़िल्म अभिनेत्री तथा मॉडल है जो अभी भारतीय हिन्दी फ़िल्मों  में कार्य करती है। मॉडलिंग में कई सफलता पाकर इन्होंने बॉलीवुड में कदम रखा तथा भाग जॉहनी फ़िल्म में मुख्य किरदार निभाया।  इनके अलावा **करीमी** *[[बिग बॉस 9|बिग बॉस ९]]* में द्वितीय विजेता भी रही।  साल २०१६ की जनवरी में प्रदर्शित हुई क्या कूल हैं हम 3 में भी इनको मौका मिला है उस फ़िल्म में इन्होंने *शालू* का किरदार निभाया। 

## जीवन
**करीमी** का जन्म ईरान की राजधानी तेहरान में हुई थी। इनके पिता का नाम *रेज़ा करीमी* जो की ईरानी है तथा मां *सबा करीमी* जो भारतीय है।  

## फ़िल्मोग्राफ़ी

## टेलीविज़न

## इन्हें भी देखें
* एल्नाज नोरौजी
* दीना शिहाबी
* महलाघा जबेरी

## सन्दर्भ

## बाहरी कड़ियाँ

* मंदना करीमी आईएमडीबी पर

श्रेणी:अभिनेत्री
श्रेणी:जीवित लोग
श्रेणी:ईरानी लोग
श्रेणी:1988 में जन्मे लोग
वेस्टइन, चेन्नई

वेस्टइन, चेन्नई इस शहर के वेलछारी उपनगर (जो कि शहर के दक्षिणी भाग मे स्थित है) मे बना एक १० मंज़िला भव्य होटेल है। यह वेस्ट इन समूह का भारत मे छठा होटेल है।

## इतिहास

इस होटेल का उद्घाटन फ़रवरी २०१३ मे किया गया और नवंबर २०१३ मे इस होटेल ने अपने एसीयाई खाने की विशिष्टता वाले रेस्तराँ EEST (इसके अँग्रेज़ी नाम के चार पहले अक्षरों का अर्थ है ई = एलिगेंट = भव्यता, ए= एकस्क़सिते = अति सुंदर, एस =सेयेनिटी = शांति और टी = ट्राइयुंफ = विजय) का शुभारंभ किया गया।

## होटेल

यह होटेल ७७९२ वर्ग मीटर भूभाग पर बनी एक भव्य इमारत है। इस होटेल मे खाने-पीने के चार लोकप्रिय रेस्तराँ स्थित हैं। इनमे शामिल है एक पूरे दिन चलने वाला खानपान रेस्तराँ (सीज़नल टेस्ट्स), एक विशिष्टता वाला रेस्तराँ (ईस्ट), एक क्रिकेट की थीम परा बना बार (विलो) और एक तरणताल (स्वीमिंग पूल) के निकट बना रेस्टरौआँ (जिसमे ग्रिल और बार्बिक्यू की सुविधा उपलब्ध है)। इस होटेल मे स्थित विलासिता संबंधी सुविधेयों मे शामिल है - वेस्ट इन वर्कआउट नाम का एक जिम, एक बाहरी तरणताल, हेवनळी स्पा के नाम वाला स्पा, 'रन वेस्ट इन' के नाम से जाने जाना वाला सामूहिक दौड़ का कार्यकर्म।

इस होटेल मे १२,६०० वर्ग फीट के विस्तार वाला मीटिंग और समारोह के लिए प्रयोग किया जाने वाला क्षेत्र भी है। इसमे शामिल है दो बिना खंभो वाले बॉलरूम और १२ ब्रेक आउट रूम। साथ ही एक व्यावसायिक गतिविषियों के लिया बना २४ घंटे खुला रहने वाला बिज़्नेस सेंटर भी है। इस सेंटर मे हर वक्त निजी सहायक, टेक्नालजी हेल्प डेस्क और तकनीकी सेवा कार्यकर्ता भी उपलब्ध रहते हैं।
इस होटेल की दूसरी मंज़िल के टेरेस पर एक खुले आसमान वाला तरणताल भी बना हुआ है। साथ ही होटेल के सबसे उपरी तल पर एक वेस्टिन एग्ज़िक्युटिव क्लब भी स्थित है। 

## अतिरिक्त सुविधाए

इस होटेल मे आप २४ घंटे रूम सर्विस का आनंद उठा सकते हैं। होटेल के कॉफी शॉप मे प्रति दिन गर्मागर्म बफे नाश्ते (अतिरिक्त प्रभार के साथ) का इंतज़ाम भी रहता है।
इस होटेल के सभी सार्वजनिक क्षेत्रो मे भी २४--घंटे उच्च गति वाली इंटरनेट सुविधा (अतिरिक्त प्रभार के साथ) चालू रहती है। 
वॉलेट पार्किंग और सेल्फ़ पार्किंग की निशुल्क सुविधा भी उपलब्ध है और पूरे होटेल को धूम्रपान रहित माना जाता है। 
इस होटेल के सभी २१५ वतांकुलित कमरों मे फायरप्लेस और मिनी बार जैसी सुविधाएँ भी उपलब्ध है। लगभग हर कमरे से शहर और तरणताल की गातविधियों का नज़ारा लिया जा सकता है। इन खास साज-सज्जा वाले कमरो में बिना शुल्क के मिलने वाले समाचार पत्र, ४२-इंच के एल सी डी टीवी, वाय्स मेल की सुविधा वाला कॉर्डलेस फोन और सेफ डेस्क के अलावा कुछ विशेष सुविधाएँ जैसे कि प्रीमियम सेटिलाइट चॅनेल, डीवीडी प्लेयर, लौंड्री और इंटरनेट सेवा भी अतिरिक्त प्रभार के साथ उपलब्ध कराई जाती है।

## अवस्थिति
वेस्ट इन चेन्नई इस कारण से भी पर्यटकों के बीच लोकप्रिय है क्यूंकी यह हवाई अड्डे और शहर के प्रमुख पर्यटक स्थानो से काफ़ी नज़दीक है। इसके आसपास पड़ने वाले प्रमुख स्थान है। चेम्प्लास्ट क्रिकेट ग्राउंड, इंडियन इन्स्टिट्यूट ऑफ टेक्नालजी मद्रास, गुइन्डे नॅशनल पार्क, गुइन्डे रेस कोर्स और चेन्नई स्नेक पार्क।  

## सन्दर्भ
इश्क़ किल्स

**इश्क़ किल्स** भारतीय हिन्दी आपराधिक धारावाहिक है, जिसका प्रसारण स्टार प्लस पर 16 फरवरी 2014 से शुरू हुआ। यह हर रविवार रात को प्रसारित होता था। कुल 13 सप्ताह देने के बाद यह बन्द हो गया। इसका निर्माण रोवड़ी रास्कल्स ने किया है। इसके प्रस्तोता बॉलीवुड के निर्माता निर्देशक विक्रम भट्ट हैं।

## पटकथा
यह कहानी अपराध पर आधारित है, जो प्यार के कारण ही जन्म लेती है। इस धारावाहिक में प्रेम कहानी और उसके बाद उसमें होने वाले अपराध के बारे में बताता है।

## सन्दर्भ

## बाहरी कड़ियाँ
काव्यांजलि

**काव्यांजलि** भारतीय हिन्दी प्रेम नाट्य धारावाहिक है, जिसका प्रसारण स्टार प्लस पर 25 जनवरी 2005 से 28 अगस्त 2006 तक हुआ।

## पटकथा
काव्य नन्दा अपने माता पिता का एक लौटा संतान होता है। उसके पिता मयंक नन्दा की बहुत पहले ही मौत हो जाये रहती है। उसकी माँ नित्या नन्दा उसकी देख रेख करती रहती है। वह पाँच वर्षों के बाद अपने घर आता है। जहाँ वह शिमला में वह रुकता है। वहाँ उसकी मुलाक़ात एक अंजान लड़की से होती है। उसे देखते ही काव्या को उससे प्यार हो जाता है। वह उसे कई बार इधर उधर देखता है। एक दिन वह उसके आँखों के सामने रहती है तभी काव्य के साथ दुर्घटना हो जाती है और उसे चोट लग जाती है। लेकिन वह फिर भी उस घटना के बाद भी उसे खोजते रहता है।

लेकिन कुछ समय बाद काव्य की शादी तय हो जाती है। उसके बाद काव्य पुनः उस लड़की को देखता है। उसे पता चलता है कि उसकी शादी कि तैयारी उसे ही करने को मिली है। वह उससे बात करने की कोशिश करता है, लेकिन वह उससे बात नहीं करती है। बहुत लम्बी बात के बाद उसे पता चलता है कि वह जुड़वा बहनें हैं और वह जिससे मिला था वह औंजूम है। अंजलि उसके जैसे ही दिखती है। इसके बाद काव्य और अंजलि एक दूसरे के अच्छे दोस्त हो जाते हैं। लेकिन काव्य किसी न किसी रूप में अंजलि में अंजुम को खोजते रहता है और उससे प्यार करने लगता है। एक दिन अंजलि काव्य को बताती है कि उसकी मंगनी हो चुकी है। काव्य उसे अपने शादी का निमंत्रण पत्र देने जाता है और उसे पता चलता है कि अंजलि कि उस दिन शादी थी। अंजलि उसके लिए एक पत्र छोड़े रहती है, जिसमें वह काव्य के लिए उसके मन में क्या है, लिखी रहती है। काव्य यह समझ जाता है कि अंजलि उससे प्यार करती है और वह अंजलि कि शादी रोकने वहाँ जाता है। लेकिन अंजलि अपने मंगेतर का विश्वास नहीं तोड़ना चाहती है। बाद में काव्य और अंजलि कि शादी हो जाती है।

## सन्दर्भ

## बाहरी कड़ियाँ
आचार्य किशोर कुणाल

**आचार्य किशोर कुणाल** सेवानिवृत भारतीय पुलिस सेवा के अधिकारी तथा संस्कृत अध्येता थे। वे बिहार राज्य धार्मिक न्यास बोर्ड के अध्यक्ष थे । वे पटना के महावीर मन्दिर न्यास के सचिव भी रहे थे । वे पटना के ज्ञान निकेतन नामक प्रसिद्ध विद्यालय के संस्थापक भी हैं।  

deepnarayan kumar dubey

श्रेणी:संस्कृत विद्वान
सकल राष्ट्रीय आय

किसी देश की उत्पादन व्यवस्था से अंतिम उपभोक्ता के हाथों में जाने वाली वस्तुओं या देश के पूँजीगत साधनों के विशुद्ध जोड़ को ही **राष्ट्रीय आय** कहते हैं। किसी देश के नागरिकों का सकल घरेलू एवं विदेशी आउटपुट **सकल राष्ट्रीय आय** कहलाता है। 

**राष्ट्रीय आय की परिभाषा -**

किसी भी अर्थव्यवस्था में वस्तुओ और सेवाओ के  

**राष्ट्रीय आय की गणना निम्न विधि से करते है -** 

**आय विधि** – उत्पादन के कारकों के मिलने वाले प्रतिफल का योग  

  **समस्या** – वाही पर लागू हो सकता था , जहाँ उत्पादक कारक ज्ञान है .

         संगठित क्षेत्र – जहाँ उत्पादन का रजिस्ट्रेशन हो 

         असंगठित क्षेत्र – उत्पादन करने वाले जिसका रजिस्ट्रेशन हो ,उत्पादन के कारक , आय की घोषणा नहीं करते 

                            जैसे – भारत में अधिकतर लोग ऐसे होते ( जैसे समोसे वाला )    इस विधि से केवल सरकारी और प्राइवेट जॉब तक गणना सीमित रहा 

**व्यय विधि –** 

    आय   =   व्यय     +     बचत  ( ज्ञात हो )

               यदि अर्थव्यवस्था के हर बिंदु पर होने वाले व्यय ज्ञात हो 

 अगर व्यय ,बचत ज्ञात हो तो इन दोनों को जोड़कर राष्ट्रीय आय का अनुमान लगा सकते है .

**       समस्या** – भारत में बिल न लेने देने की समस्या , ज्यादातर खर्च रजिस्टर्ड ( पंजीकृत ) नहीं होते थे 

**उत्पादन विधि –** राष्ट्रीय आय की गणना में सबसे सही तरीका बनकर उभरा 

 किसी वित्तीय वर्ष में अंतिम उत्पादित वस्तु और सेवा का मौद्रिक ( आय ) , राष्ट्रीय आय है.

अतः राष्ट्रीय आय -   १. एक वित्तीय वर्ष में , २. उत्पादित अंतिम वस्तुओ व सेवाओ का शुध्द मूल्य का योग 

                                                             ( विदेशो से अर्जित शुध्द आय भी शामिल )  

अंतिम उत्पादन ही क्यों – ताकि एक ही चीज की बार-बार गणना न हो . 

जैसे –    गेहूं =>  आटा  => ब्रेड => पिज्जा 

           ५ /-      १० /-     २० /-     ५० /-  अंतिम उत्पाद 

   ५ + १० + २० +५०  =८५                 (ऐसा गणना नहीं करना) 

यहाँ उत्पादित मूल्य नहीं , मूल्यवर्धन (Value Addn) जोडन  चाहिये 

मूल्य-वर्धन = (गेहूं) ५ + ५ + १० + ३०  => ५०      [मूल्यवर्धन = अंतिम उत्पाद की कीमत]

**राष्ट्रीय आय को दर्शाने वाली विधियां** 

१.सकल घरेलु उत्पाद  

२.सकल राष्ट्रीय उत्पाद  

३.शुध्द घरेलु उत्पाद  

४.शुध्द राष्ट्रीय उत्पाद    

श्रेणी:राष्ट्रीय लेखे
GNP किसी भी राष्ट्र की समृद्धि के लिए आवश्यक है।
सूचना अर्थशास्त्र

**सूचना अर्थशास्त्र** (Information economics या economics of information), व्यष्टि अर्थशास्त्र की एक शाखा है जिसमें इस बात का अध्ययन किया जाता है कि सूचना तथा सूचना तन्त्र किस प्रकार अर्थव्यवस्था को एवं आर्थिक निर्णयों को प्रभावित करते हैं। 

श्रेणी:सूचना
श्रेणी:अर्थशास्त्र
*
औद्योगिक संगठन

अर्थशास्त्र में, **औद्योगिक संगठन** (industrial organization) की संकल्पना का विकास फर्म के सिधान्त से विकसित हुई है। 

## इन्हें भी देखें
*औद्योगिक संबंध
*औद्योगिक समाज

श्रेणी:उद्योग
श्रेणी:अर्थशास्त्र
अकबरपुर फ़िरोज़ाबाद

अकबरपुर बाबा नीम करौरी की जन्म भूमि है।

## शिक्षा

## यातायात

## इन्हें भी देखे
* नीम करौली बाबा
* हिरनगाँव
## सन्दर्भ

श्रेणी:उत्तर प्रदेश के गाँव
पूज्यपाद

**आचार्य पूज्यपाद** विक्रम सम्वत की छठीं और ईसा की पाँचवीं शती के बहुश्रुत विद्वान एवं दिगम्बर जैन आचार्य हैं। जैन मुनि बनने से पूर्व इनका नाम देवनन्दि था।
* ये तार्किक, वैयाकरण, कवि और स्तुतिकार हैं।
* तत्त्वार्थसूत्र पर लिखी गयी विशद व्याख्या सर्वार्थसिद्धि में इनकी दार्शनिकता और तार्किकता अनेक स्थलों पर उपलब्ध होती है। 
* इनका एक न्याय-ग्रन्थ 'सार-संग्रह' रहा है, जिसका उल्लेख श्वेतांबर जैन आचार्य वीरसेन ने किया है और उनमें दिये गये नयलक्षण को धवला-टीका में उद्धृत किया है।
*इष्टोपदेश-  
* जैनेन्द्रव्याकरण, समाधिशतक, निर्वाणभक्ति आदि अनेक रचनाएँ भी इन्होंने लिखी हैं

## सन्दर्भ

## सन्दर्भ ग्रंथ
*
कैल्टन पहाड़ी

**कैल्टन पहाड़ी** या **काॅल्टन पहाड़ी**(; *क़ैल्टन हिल्ल्*) स्काॅटलैंड के एडिनबर्ग शहर के केन्द्र में स्थित एक पहाड़ी है। यह एडिनबर्ग के *[[प्रिन्सेस् स्ट्रीट]]* के पूर्वी छोर के आगे स्थित है और एडिनबर्ग के **[[विश्व धरोहर|युनेस्को विश्व धरोहरों स्थलों की सूची में]]** शामिल है। यहां से शहर का बेहद खूबसूरत नज़ारा देखा जा सकता है, और अकसर इसी पहाड़ी पर से ली गई एडिनबर्ग के नज़ारों की तस्वीरों को *पोस्टकार्डों* और चत्रों के लिये उपयोग किया जाता है।
यह पहाड़ी स्काॅटिश सरकार का मुख्यालय है, जोकि इस पहाड़ी की दक्षिणी ढलानों पर स्थित *सेन्ट ऐन्ड्र्यूज़ हाउस* में आधारित है, एवं अन्य महत्वपूर्ण भवन, जैसे: स्काॅटिश संसद भवन और *[[हाॅलीरूड पैलेस]]*("स्काॅटलैंड के शासक" का आधिकारिक शाही निवास है), सब इसी पहाड़ी की तराईयों पर स्थित हैं। इस संदर्भ में इस पहाड़ी को स्काॅलैंड में, नई दिल्ली की रायसीना पहाड़ी के समभागी के रूप में देखा जा सकता है। इन महत्वपूर्ण सरकारी भवनों के अलावा इस पहाड़ी पर और भी कई प्रतिश्ठित इमारतें; जैसे की: नेल्सन स्मारक, डुगल स्टीवर्ट स्मारक, स्काॅटलैंड का राष्ट्रीय स्मारक, राॅबर्ट बर्नस् स्मारक, पुरानी *राॅयल हाई स्कूल*(शाही उच्चविद्यालय), *[[पोलिटिकल मार्टर्सेज़ भाॅन्युमेन्ट]]*(राजनैतिक शहीदों का स्मारक) और सिटी ऑब्ज़र्वेटरी(नगर वेधशाला), यहां स्थित हैं। इनके अलावा पुरानी और नई काॅल्टन क़ब्रगाह भी इसी के पास स्थित हैं, जहांपर एडिनबर्ग एवं स्काॅटलैंड की इतिहास के कई महत्वपूर्ण एवं मान्य हस्तिसों के क़ब्र हैं।

## नामकरण
## इतिहास
## भुगोल
## महत्ता
## विशेश दिन

## इन्हें भी देखें
*नेल्सन स्मारक, एडिनबर्ग
*स्काॅटलैंड का राष्ट्रीय स्मारक
*द माउण्ड
*आर्थर्स सीट
*पुरानी काॅल्टन क़ब्रगाह

## सन्दर्भ

श्रेणी:एडिनबर्ग
श्रेणी:स्काॅटलैंड का भुगोल
श्रेणी:पहाड़
तिंवरी

**तिंवरी** भारत के राजस्थान राज्य के जोधपुर ज़िले की एक तहसील तथा उपनगर है। हाल ही में **तिंवरी** नगर पालिका बनना प्रस्तावित है बजट 2024 **तिंवरी** के नजदीकी कस्बे मथानिया तथा ओसियां है।  तिंवरी में सुप्रसिद खोखरी माता का मंदिर और पौराणिक जैन मंदिर हैं। दादा भगवान और गीता धाम दर्शन पर्यटन स्थल हैं। इस क्षेत्र में रिको इण्डस्ट्रीज एरिया स्थापित किया,यह कस्बा रेलवे सेे जुड़़ा हैै। तिंवरी में रेलवे स्टेशन जोधपुर-जैसलमेर रेल मार्ग से जुड़ा हुआ है। यह रोडवेज बस और निजी बसों के द्वारा सड़क मार्ग से जुड़ा हुआ है। जोधपुर से इसकी दूरी लगभग 40 किलोमीटर हैं।
तिंवरी की मिर्ची की फसल देश भर मे प्रसिद्ध हुवा करती थी। प्रेमसागर नया बेरा में गुलाब की खेती ,फूलों की खेती भी की जाती हैं 

## सन्दर्भ

श्रेणी:तहसील
श्रेणी:जोधपुर
द्वितीय पुलकेशी

इमडि पुलीकेशि (ई. 610-642AD ) के नाम से भी वाकिफ है। 'इमाडि पुलकेशीन' या 'इमडि पुलकेशी'  चालुक्य वंश के एक प्रसिद्ध राजा थे।  पुलकेशिन की सबसे उल्लेखनीय सैन्य उपलब्धि शक्तिशाली उत्तरी सम्राट हर्षवर्धन पर उनकी जीत थी, जिसकी चालुक्य साम्राज्य को जीतने में विफलता चीनी तीर्थयात्री ह्वेनसांग द्वारा प्रमाणित है। पूर्व में, पुलकेशिन ने दक्षिण कोशल और कलिंग के शासकों को अपने अधीन कर लिया। विष्णुकुंडिना शासक को पराजित करने के बाद, उसने अपने भाई विष्णु-वर्धन को पूर्वी दक्कन का राज्यपाल नियुक्त किया; इस भाई ने बाद में वेंगी के स्वतंत्र पूर्वी चालुक्य वंश की स्थापना की। पुलकेशिन ने भी दक्षिण में पल्लवों के खिलाफ कुछ सफलताएं हासिल कीं, लेकिन अंततः पल्लव राजा नरसिंहवर्मन प्रथम के आक्रमण के दौरान हार गए।

पुलकेशिन एक वैष्णव थे, लेकिन शैव, बौद्ध और जैन धर्म सहित अन्य धर्मों के प्रति सहिष्णु थे। उन्होंने रविकीर्ति सहित कई विद्वानों का संरक्षण किया, जिन्होंने अपने ऐहोल शिलालेख की रचना की।

चालुक्य शासक जैन थे। वे मूल रूप से बनवासी के रहने वाले थे। बादामी के भूतनाथ मंदिर को बनवासी शैली में उकेरा गया है। तीसरी और चौथी गुफा मंदिर जैन धर्म के देवता हैं। बहुत से लोग यह दावा करके लोगों को गुमराह करते हैं कि वे क्षत्रिय हैं और अन्य एक अलग जाति के हैं। महाराजा इमडी पुलिकेशी की पत्नी अलुपा थी, ये (अल्वा) वंश की है। महाराजा मंदिरों के प्रेमी हैं।इस प्रकार मंदिर कर्नाटक, आंध्र प्रदेश, तेलंगाना, मध्य प्रदेश, महाराष्ट्र और थाईलैंड और कंबोडिया के बीच बनाया गया है। चालुक्य राजाओं के लिए घोड़े और हाथियों को थाईलैंड और कंबोडिया में आयात किया गया था। उनके समय के दौरान, बादामी चालुक्यों का विस्तार दक्खन पठार तक हुआ।

## हर्श्र्वर्धन को हराना
हर्षवर्धन, जो उस समय सकलोत्तारपथेश्वर के नाम से जाने जाते थे, ने दक्षिणपथ जीतने की आशा में विंध्यपर्वदा के पास रेवानी के तट पर डेरा डाला था। इसे सहन करने में असमर्थ, पोलकेशी ने हर्षवर्धन का सामना किया और उसे परमेश्वर की उपाधि से हराकर उसकी सेना को तबाह कर दिया,उनके प्रसिद्ध ऐहोल शिलालेख (AD) में कहा गया है कि उन्होंने बादामी राजधानी से राज्य पर शासन किया, पश्चिम सागर से बंगाल की खाड़ी तक, नर्मदा से दक्षिण सागर तक, दक्षिणपतास्वामी / दक्षिणापथेश्वर शीर्षक के तहत अपनी संप्रभुता स्थापित की। उनकी ख्याति भारत में ही नहीं विदेशों में भी फैली।
divtiya

## सन्दर्भ

श्रेणी:चालुक्य राजवंश
जीवविज्ञान में सममिति

[अंगूठाकार|300x300पिक्सेल|[गिजगिजिया में अरीय सममिति है - इन्हें व्यास से काटने पर समान भाग बन जाते हैं]]

**जीवविज्ञान में सममिति** किसी जीव में समान रूप के अंगों की सन्तुलित उपस्थिति को कहते हैं, मसलन मनुष्यों में सन्तुलित व्यवस्था से एक बायाँ और उसी के जैसा एक दायाँ हाथ होता है। जीवविज्ञान में कई प्रकार की सममिति देखी जाती है और ऐतिहासिक रूप में इसका जीववैज्ञानिक वर्गीकरण में काफ़ी महत्त्व रहा है।

## अरीय सममिति
जब किसी भी केन्द्रीय अक्ष से गुजरने वाली रेखा प्राणि के शरीर को दो समरूप भागों में विभाजित करती है तो इसे **अरीय सममिति** कहते हैं। उदाहरणार्थ तारामीन में अरीय सममिति होती है। ऐसे जीवों की कोई दाई-बाई तरफ़ नहीं होती।

## द्विपार्श्विक सममिति
जब एक ही केन्द्रीय अक्ष से गुजरने वाली रेखा द्वारा शरीर दो समरूप दाएँ व बाएँ भाग में बाँटा जा सकता है। इसे द्विपार्श्विक सममिति कहते हैं। यह सममिति मानवों, कुत्तों, इत्यादि में देखी जाती है। क्रम-विकास (इवोल्यूशन) के दृष्टिकोण से द्विपार्श्विक सममिति प्राणियों के पनपने हेतु बहुत ही सफल रही है और वर्तमान में पृथ्वी के ९९% प्राणियों में द्विपार्श्विक सममिति देखी जाती है।

## द्व्यरीय सममिति
कुछ टेनोफोरा जैसे जीवों में द्व्यरीय (द्वि-अरीय) सममिति  देखी जाती है जो अरीय और द्विपार्श्विक सममिति का मेल है। इसमें जीव को अपने केन्द्र के इर्द-गिर्द सुसज्जित चार भागों में बांटा जा सकता है जिसमें उल्टे छोर के दो भाग एक-जैसे होते हैं लेकिन वे अन्य दो भागों से अलग होते हैं, जो कि स्वयं आपस में एक-से होते हैं। कुछ जीववैज्ञानिकों का मत है कि जीवन के क्रम-विकास में यह अरीय और द्विपार्श्विक सममिति के बीच का अवस्था है, अर्थात् आरम्भ में जीवों में अरीय सममिति ही थी, जिस से फिर द्व्यरीय सममिति विकसित हुई जो आगे चलकर द्विपार्श्विक सममिति में विकसित हुई।

## असममिति
thumb|असममित स्पंज
सारे जीवों में सममिति नहीं होती। कुछ ऐसे भी जीव हैं जिनमें असममिति मिलती है। कुछ हद तक सममिति-वाले जीवों में भी असममिति होती है क्योंकि उनके एक-जैसे भागों में भी ज़रा-बहुत अन्तर तो होता ही है, मसलन किसी मानव के दोनों हाथों में थोड़ा सा अंतर होता ही है और मानवों का हृदय भी शरीर के केवल बाएँ भाग में होता है। लेकिन कुछ स्पंज और अन्य जीव ऐसे होते हैं जिनकी शरीर-रचना में कोई भी सममिति नहीं होती। ध्यान दें कि कुछ अन्य स्पंजों में अरीय सममिति देखी जाती है।

## इन्हें भी देखें
* जीववैज्ञानिक वर्गीकरण
* सममिति

## सन्दर्भ

श्रेणी:सममिति
श्रेणी:प्राणी शारीरिकी
श्रेणी:विकासात्मक जीवविज्ञान
आँकड़ा चाक्षुषीकरण

कम्प्यूटर की सहायता से, बड़े आकार के आँकड़ों को ग्राफ या किसी अन्य दृष्य रूप में प्रस्तुत करना **आँकड़ा चाक्षुषीकरण** (Data visualization ; चक्षु=आँख) कहलाता है। बहुत से लोग इसे आज के युग का 'दृष्य संचार' (visual communication) भी मानते हैं। आंकड़ों को दृष्य रूप में प्रस्तुत करने से उनमें छिपी सूचना (जैसे अधिकतम मान, न्यूनतम मान, ट्रेंड आदि) उभरकर सामने आ जाती है और इससे नयी अंतर्दृष्टि ( insights) प्राप्त होती है। 

center|thumb|550px|आँकड़ा विज्ञान की प्रक्रिया

श्रेणी:आँकड़ा
प्रागुक्ति

किसी अनिश्चित घटना के बारे में पहले ही कुछ कहना **प्रागुक्ति** (प्राक् + उक्ति = prediction) या पूर्वानुमान कहलाता है। प्रागुक्ति प्रायः (किन्तु सदा नहीं) अनुभव या ज्ञान पर आधारित होती है। पूर्वानुमान (forecast) और प्रागुक्ति (प्रीडिक्ट) में क्या और कितना अन्तर है, इस पर मतैक्य नहीं है।

## इन्हें भी देखें
*पूर्वानुमान (फोरकास्ट)
*बहिर्वेशन (extrapolation)

श्रेणी:पूर्वानुमान
लोच

अर्थशास्त्र के सन्दर्भ में, **लोच** (elasticity) शब्द का उपयोग किसी आर्थिक चर को बदलने पर किसी दूसरे चर में हुए परिवर्तन की मात्रा बताने के लिये किया जाता है। यदि एक चर के परिवर्तन से दूसरा चर अधिक परिवर्तित होता है तो कहते हैं कि लोच अधिक है। उदाहरण के लिये, यदि किसी उत्पाद के मूल्य में कमी की जाय तो उसकी बिक्री कितनी बढ़ेगी, इसके लिये 'लोच' शब्द का प्रयोग किया जाता है। कीमत बढ़ने पर गिफीन वस्तु की मांग बढ़ती हैं व कम होनें पर कुछ घटती हैं । जैसें  - यदि शुद्ध घी की कीमत बढ़ जाएं व आय परिवर्तित ना हों तो उपभोक्ता वनस्पति की ओर प्रतिस्थापन कर देता हैं व तत्पश्चात यदि आय में वृद्धि होती हैं तो वह वनस्पति घी में कुछ कमी कर के कुछ मात्रा शुद्ध घी की लेता हैं अत: तब वनस्पति घी एक तरह से गिफीन वस्तु होती हैं ।

## माँग की लोच

किसी वस्तु की कीमत में होने वाले परिवर्तन के फलस्वरूप उस वस्तु की माँगी गई मात्रा में होने वाले परिवर्तन की माप को ही माँग की लोच कहा जाता है।

अर्थशास्त्र में माँग का नियम एक महत्त्वपूर्ण नियम है जो किसी वस्तु की कीमत में होने वाले परिवर्तन के परिणामस्वरूप उस वस्तु की माँग में होने वाले परिवर्तन की दिशा को बताता है। यह एक गुणात्मक कथन (क्वालिटेटिव स्टेटमेण्ट) है। इससे यह तो ज्ञात हो जाता है कि वस्तु की कीमत में कमी होने पर उस वस्तु की माँग बढ़ेगी अथवा कीमत में वृद्धि होने पर उस वस्तु की माँग कम होगी।
 परन्तु नियम यह बताने में असमर्थ है माँग में **कितना** परिवर्तन होगा। 

किसी वस्तु की कीमत में होने वाले परिवर्तन के परिणामस्वरूप माँग में होने वाले आनुपातिक परिवर्तन की जानकारी जिस धारणा से होती है उसे माँग की लोच (Elasticity of demand) कहा जाता है। अतः यह कहना उचित होगा कि माँग की लोच एक परिमाणात्मक कथन (क्वाण्टिटेटिव स्टेटमेण्ट) है।

### अर्थ एवं परिभाषा
किसी वस्तु की कीमत में होने वाले परिवर्तन के फलस्वरूप उस वस्तु की माँगी गई मात्रा में होने वाले परिवर्तन की माप को ही माँग की लोच कहा जाता है 

आधुनिक अर्थशास्त्री बोल्डिंग एवं श्रीमती जॉन रोबिन्सन ने माँग की मूल्य लोच को गणितीय में प्रकट किया है। श्रीमती जॉन रोबिन्सन के अनुसार, *माँग की लोच किसी मूल्य या उत्पादन पर मूल्य में अल्प परिवर्तन के फलस्वरूप क्रय की गई मात्रा के आनुपातिक परिवर्तन को मूल्य के आनुपातिक परिवर्तन से भाग देने पर प्राप्त होती है।* इसे निम्न सूत्र के रूप में व्यक्त किया जा सकता है-

: माँग की लोच = माँग की मात्रा में आनुपातिक परिवर्तन / मूल्य में आनुपातिक परितर्वन

:E_d = \frac{\Delta Q_d/Q_d}{\Delta P/P} 

जहाँ E_d लोच, Q_d माँग की मात्रा, तथा P मूल्य है।

अतः यह कहना उचित होगा कि 'माँग का मूल्य लोच' किसी वस्तु के मूल्य में परिवर्तन के फलस्वरूप उसकी माँगी गई मात्रा में परिवर्तन की दर होती है।

;उदाहरण
एक साबुन का मूल्य पहले १० रूपये था और इसकी बिक्री १ लाख प्रतिदिन थी। जब इसका मूल्य बढ़ाकर ११ रूपये कर दिया गया तब इसकी बिक्री घटकर ९५ हजार प्रतिदिन हो गयी। तो,
: मांग की लोच = { ( १ लाख - ९५ हजार ) / (१ लाख) } / { (११ रूपये - १० रूपये) / १० रूपये}
: = (५ हजार / १ लाख ) / ( १ / १०) 
: = ( ५००० x १० ) / १०००००
: = ०.५ 
अतः इस साबुन के मांग की लोच ०.५ या ५० प्रतिशत है। 

श्रेणी:अर्थशास्त्र
पृष्ट

गणित व संस्थितिविज्ञान में **पृष्ट** एक द्विविम संस्थितिक दिक् (two-dimensional, topological space) होती है। मानवों के लिये सबसे सरलता से समझने वाले पृष्ठ हमारे त्रिविम दिक् (three-dimensional space) में ठोस वस्तुओं की सीमाएँ होती हैं, यानि किसी भी वस्तु की सबसे बाहरी परत। सतहों के कई आकार हो सकते हैं। मसलन पृथ्वी की सतह का एक आकार है और किसी मेज़ की सतह का अलग आकार होता है। भौतिकी, अभियान्त्रिकी, कंप्यूटर ग्राफिक्स, और अन्य विद्याओं में सतहों का अध्ययन और प्रयोग बहुत महत्वपूर्ण है।

## इन्हें भी देखें
* संस्थितिविज्ञान
* दिक्

## सन्दर्भ

श्रेणी:सतहें
श्रेणी:ज्यामितिक संस्थितिविज्ञान
श्रेणी:वैश्लेषिक ज्यामिति
रोबर्ट अब्डेसेलम

**रोबर्ट अब्डेसेलम** फ्रांस के टेनिस खिलाड़ी थे। इनका जन्म 27 जनवरी 1920 को हुआ था और 86 वर्ष की उम्र में 26 जुलाई 2006 को इनका निधन हुआ। यह 1947 से 1953 तक कई बार डेविस कप के लिए खेल चुके हैं।

## सन्दर्भ

## बाहरी कड़ियाँ

श्रेणी:1920 में जन्मे लोग
श्रेणी:२००६ में निधन
श्रेणी:फ़्रांसीसी टेनिस खिलाड़ी
टिड्डिम लोग

'टिड्डिम' या 'तेदिम' लोग म्यान्मा के राज्य **चीन स्टेट** और भारत की उत्तर-पूर्व पे रहताहै

वे **तेदिम** भाषा बोलते है जो १५५००० के बारे में उन्हें भारत में रहने वाले के साथ १९९० के इन म्यांमार में रहते थे। तेदिम लोग २३०००० के बारे में लोगों में गिने जा रहे हैं। तेदिम के बारे में ७० प्रतिशत शेष स्वदेशी धर्मों का अभ्यास के साथ , ईसाई हैं।

बाइबिल को १९८३ में तेदिम भाषा में अनुवाद किया गया है। हालांकि नए करार का अनुवाद किया गया था और १९३२ में तेदिम भाषा में प्रकाशित किया गया। वे एक संगठन तेदिम चिन यूनियन, मणिपुर के चुराचांदपुर जिला में मुख्यालय के रूप में बना चुके हैं। वे मणिपुर में सभी जनजातियों के एकीकरण के लिए काम करते हैं।

## सन्दर्भ
श्रेणी:भारत की मानव जातियाँ
श्रेणी:बर्मा की मानव जातियाँ